หุ้นไทยถูกลดเกรด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

...เจียรนัย อุตะมะ
ซิตี้กรุ๊ปออกบทวิเคราะห์กลยุทธ์การลงทุนในตลาดเกิดใหม่ทั่วโลกออกมาเมื่อวันที่ 16 ส.ค. 2553 ด้วยมุมมองการลงทุนอย่างระมัดระวังในระยะสั้น โดยยังคงให้น้ำหนักการลงทุนมากกว่าตลาดในหุ้นที่ปลอดภัยในตลาดหุ้นภูมิภาคเอเชีย และน้ำหนักปกติสำหรับตลาดเกิดใหม่ในเอเชีย มากกว่าตลาดเกิดใหม่ในละตินอเมริกา ที่น้ำหนักการลงทุนน้อยกว่าตลาด
ทั้งนี้ ปรับเกรดการลงทุนเป็นมากกว่าตลาดสำหรับตลาดหุ้นเปรู สาธารณรัฐเช็ก และอียิปต์ จากเดิมที่น้ำหนักการลงทุนน้อยกว่าตลาด และลดเกรดการลงทุนตลาดหุ้นไทยและตุรกีเป็นปกติ ส่วนมาเลเซียและเม็กซิโกเหลือน้อยกว่าตลาด จากน้ำหนักการลงทุนปกติ
ซิตี้กรุ๊ปให้เหตุผลที่ลดเกรดตลาดหุ้นไทยว่า วงจรกำไรบริษัทจดทะเบียนเริ่มชะลอตัว ขณะที่ราคาหุ้นเริ่มแพงขึ้น
นอกจากนั้น ได้ปรับเกรดลงทุนหุ้นโรงไฟฟ้าเป็นมากกว่าตลาดจากราคาถูกน่าสนใจ และลดน้ำหนักลงทุนจากมากว่าตลาดลงเล็กน้อยสำหรับหุ้นไอที อุตสาหกรรม และวัสดุก่อสร้าง และยังคงให้น้ำหนักน้อยกว่าตลาดสำหรับหุ้นปลอดภัยอื่น ทั้งหุ้นเพื่อการบริโภค สื่อสาร การแพทย์ และยังคงให้น้ำหนักปกติในหุ้นกลุ่มสถาบันการเงินและพลังงาน
ขณะที่เงินลงทุนยังคงไหลเข้าตลาดหุ้นภูมิภาคเอเชียแปซิฟิก ยกเว้นญี่ปุ่นและไทย จากการที่บริษัทหลักทรัพย์ (บล.) โนมูระ โบรกเกอร์ญี่ปุ่น ออกรายงานทุนต่างชาติประจำสัปดาห์ (ระหว่างวันที่ 511 ส.ค.) พบเม็ดเงินลงทุนต่างชาติขายสุทธิตลาดหุ้นทั่วโลกรวมกันประมาณ 1,700 ล้านเหรียญสหรัฐ ส่งผลให้ดัชนี MSCI all World Index ร่วงลง 3.4% 
อย่างไรก็ตาม ตลาดหุ้นภูมิภาคเอเชียแปซิฟิกยกเว้นญี่ปุ่น ยังคงมีเงินลงทุนไหลเข้า และไหลเข้าไทยใกล้เคียงสัปดาห์ก่อนหน้าแม้ในอัตราชะลอตัวเล็กน้อย
MSCI Quarterly Review คาดประมาณกลางเดือน ส.ค. : หุ้นเกิดใหม่ในเอเชียอาจได้รับผลกระทบ (ถูกขาย) เพราะขนาดรวมเล็กลง หากเกาหลีใต้ถูกปรับเข้ากลุ่มตลาดหุ้นพัฒนาแล้ว (อาจจะเป็นเดือน พ.ย. รอบนี้ยังไม่น่าจะมีผลกระทบ)
อย่างไรก็ตาม ผลกระทบอาจจะไม่เป็นอย่างที่ตลาดกังวล หากพิจารณาจากกรณีของอิสราเอลที่ได้รับการปรับเข้ากลุ่มพัฒนาเมื่อ 27 พ.ค.ที่ผ่านมา แต่ปรากฏว่านักลงทุนส่วนใหญ่ยังคงซื้อเพิ่มตลาดหุ้นเกิดใหม่ และตลาดหุ้นอิสราเอลยังคงขึ้นน้อยกว่าประเทศอื่น แม้กองทุนที่มีการอิงกับ MSCI จะมีการปรับพอร์ตแล้วก็ตาม 
โนมูระคาดว่า MSCI Review ประจำไตรมาส (เดือน ส.ค.) จะไม่มีการปรับหุ้นเข้าออก แต่จะมีการเปลี่ยนน้ำหนัก FIF และ Share Change ซึ่งมีผลต่อการปรับลดเพิ่มน้ำหนักหุ้นรายหลักทรัพย์ใน MSCI August : สำหรับในตลาดหุ้นไทยต่างชาติซื้อ 8 วัน ขาย 1 วัน รวมยอดสะสมเดือนนี้ซื้อสุทธิ 6,700 ล้านบาท สถาบันในประเทศขาย 9 วัน จำนวน 8,000 ล้านบาท และพอร์ตโบรกเกอร์ซื้อ 5 วัน ขาย 4 วัน จำนวนซื้อสุทธิเกือบ 900 ล้านบาท
สำหรับเดือน ก.ค.ที่ผ่านมา ต่างชาติซื้อสุทธิ 6,870 ล้านบาท ซึ่งดีกว่ามากเมื่อเทียบกับเดือน มิ.ย. 2,970 ล้านบาท นักลงทุนสถาบันในประเทศขายสุทธิ 3,660 ล้านบาท หลังจากเดือน มิ.ย. ซื้อสุทธิ 4,630 ล้านบาท และพอร์ตโบรกเกอร์ขายสุทธิ 714.48 ล้านบาท หลังจากเดือน มิ.ย. ซื้อสุทธิ 1,390 ล้านบาท
เมื่อรับทราบข้อมูลแล้วควรระมัดระวังในการซื้อขายหุ้นด้วยนะคะ...